[{"text_idx": "#000001", "text": "Sibyl Vane\u2019i aprillikuus va\u0308lja antud endanimeline kauama\u0308ngiv lo\u0308o\u0308b juba esimese looga \u201eBomber\u201d ko\u0303lama jo\u0303uliselt melanhoolse noodi, mis kumendab kogu teose tooni. Trio so\u0303nul on nad omandanud uue suuna, andes kuulajale rohkem ruumi fantaasia kasutamiseks, mida toob esile ka albumi minimalistlik kujundus."}, {"text_idx": "#000002", "text": "Mustvalge esteetika nii plaadiu\u0308mbrise kui ka muusikavideote puhul mo\u0303jub viie aasta taguse debu\u0308u\u0308tplaadi \u201eLove, Holy Water and TV\u201d ko\u0303rval dramaatilisema kontseptsioonina ja on tunda, et ba\u0308nd tahab olla enamat kui n-o\u0308 lihtsalt u\u0308ks rokkba\u0308nd. Muusika on tunduvalt ro\u0303huvam ja raskem ning ka soliidsem, kui vo\u0303rrelda varasema tempokama, hu\u0308plevama ja kohati kantriliku ko\u0303laga. Sibyl Vane vo\u0303tab ennast to\u0303sisemalt ja on muutunud introvertsemaks. Samas pole ta masendavalt minoorne, vaid ko\u0303lab vo\u0303imsalt ja meloodiliselt ning eelka\u0308ija hoogsust leidub eriti na\u0308iteks loos \u201eAlmost Gospel\u201d."}, {"text_idx": "#000003", "text": "Kuigi album vo\u0303ib tunduda mo\u0303neti u\u0308hejoonelise kulgemisena, on igas palas siiski a\u0308ratuntavaid kitarrika\u0308ike ja heliefekte. U\u0308ks esileku\u0308u\u0308ndivaim ja isea\u0308ralik komponent on Helena Randlahti tugev, kuid samal ajal o\u0303rn lauluha\u0308a\u0308l, millega ta oskab situatsioonist olenevalt va\u0308ga ha\u0308sti muusikaga su\u0308mbioosis ideid edastada. \u201eSibyl Vane\u201d on oma stiililt ja omapa\u0308rasusega kindlasti ba\u0308ndi arengut va\u0308ljendanud ja seela\u0308bi nii Eesti kui ka naabermaade muusikamaastikul kanda kinnitanud."}, {"text_idx": "#000004", "text": "Teater heliplaatide kaanekunstis. Intervjuu Rob Youngiga"}, {"text_idx": "#000005", "text": "Enne kui graafiline disain plaadikunstis troonile to\u0303usis, vaatasid albumikaantelt vastu teatraalsed kostu\u0308u\u0308mima\u0308ngud ja mo\u0303istatuslikud \u201eelavad pildid\u201d, mida ta\u0308napa\u0308eval enam naljalt ei kohta."}, {"text_idx": "#000006", "text": "Kas plaadikaas u\u0308tleb rohkem kui tuhat so\u0303na?"}, {"text_idx": "#000007", "text": "Plaadikastides sobrades vo\u0303ib kuluda muusika leidmiseks tunde, po\u0303rgates tihti kokku artistidega, kelle nimi osutub ta\u0308iesti tundmatuks. Sel juhul asub peibutusto\u0308o\u0308d tegema albumi kujundus. Kutsusime appi kolm graafilist disainerit, kes vo\u0303tsid kritiseerimiseks ette neile silma hakanud plaadikaaned."}, {"text_idx": "#000009", "text": "Eerik Ka\u0308ndler to\u0303i tagasi valitud lettidele oma kunagise menualbumi \u201eTagasi Tulevikku\", mille tiraaz\u030c 100 tk oli omal ajal mu\u0308u\u0308gil ainult baaris Levist Va\u0308ljas. Nu\u0308u\u0308d on album va\u0308lja antud kasseti kujul Trash Can Dance leibeli alt ning neid saab soetada MIMstuudiost vo\u0303i osaliste ka\u0308est."}]